KLASA:406-02/22-01/53

URBROJ: 514-14-01/01-22-02

**I. DIO – POZIV NA DOSTAVU PONUDA**

**PREDMET NABAVE:**

**Izvođenje radova cjelovite obnove nakon potresa**

**- Zgrada A (Trg pravde) Općinski kazneni sud**

**Evidencijski broj nabave: 372/22**

Zagreb, listopad 2022.



**Europska unija**

**Fond solidarnosti Europske unije**

Ovaj postupak nabave radova provodi se temeljem čl. 42. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21, 117/21; dalje u tekstu: Zakon o obnovi) te sukladno odredbama Pravilnika o provedbi postupaka nabave roba, usluga i radova za postupke obnove (NN 126/21, 19/22, dalje u tekstu: Pravilnik).

Na pojmove propisane Pravilnikom i ovim Pozivom na dostavu ponuda (dalje u tekstu: Poziv) primjenjuju se pojmovi propisani Zakonom o javnoj nabavi (NN 120/16, 114/22).

1. OPĆI PODACI:

1.1. Podaci o javnom naručitelju

**Naziv Naručitelja:** MINISTARSTVO PRAVOSUĐA I UPRAVE

**Adresa:** Ulica grada Vukovara 49, Zagreb

**OIB:** 72910430276

**MB:** 5287260

**Brojevi telefona:** 01/3714-662; 3714-614

**Internetska adresa:** https://mpu.gov.hr/

Naručitelj nije u sustavu PDV-a

Odgovorna osoba Naručitelja: dr.sc. Ivan Malenica, ministar

1.2. Osobe i služba zadužena za kontakt

Samostalni sektor za javnu nabavu: e-mail: [nabava@mpu.hr](mailto:nabava@mpu.hr)

Poziv je dostupan putem sustava Elektroničkog oglasnika javne nabave Republike Hrvatske (dalje: Oglasnik) na adresi https://eojn.nn.hr (EOJN RH – Jednostavna nabava – eDostava s javnom objavom poziva prema Zakonu o obnovi). Poziv je dostupan i putem internetske stranice Naručitelja <https://mpu.gov.hr/javna-nabava/6345>

Komunikacija i svaka druga razmjena informacija/podataka između Naručitelja i gospodarskih subjekata obavlja se **isključivo na hrvatskom jeziku i latiničnom pismu putem sustava Elektroničkog oglasnika javne nabave Republike Hrvatske.**

1.3. Evidencijski broj nabave

372/22.

1.4. Sukob interesa

Temeljem Izjava iz članka 3. stavka 12. Pravilnika, a vezano uz odredbe članka 3. stavaka 4., 6. i 7. Pravilnika, objavljujemo popis gospodarskih subjekata s kojima je Naručitelj u sukobu interesa u trenutku objave ovog Poziva:

1. EKOPROMING d.o.o. u likvidaciji, Jordanovac 75a, Zagreb, OIB 66239129577

1.5. Vrsta postupka nabave

Postupak nabave radova za postupke obnove sukladno Pravilniku.

1.6. Procijenjena vrijednost nabave

Procijenjena vrijednost nabave: 14.500.000,00 Kn bez PDV-a.

1.7. Vrsta ugovora o nabavi (roba, radovi ili usluge)

Provedbom ovog postupka nabave sklopit će se ugovor o nabavi radova u pisanom obliku u roku od **30 dana** od dana izvršnosti odluke o odabiru.

Prijedlog Ugovora o nabavi radova je sastavni dio ovog Poziva – **III.** **dio**.

1.8. Peti paket sankcija Rusiji

Naručitelj napominje da će primjenjivati pravne akte Vijeća u svezi mjera ograničavanja s obzirom na djelovanja Rusije kojima se destabilizira stanje u Ukrajini vidljivih na sljedećim linkovima:

ODLUKA VIJEĆA 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini – čl.1.h. Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC>

UREDBA VIJEĆA 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 5.k. Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC>

Pojašnjenje-preuzeto sa stranica <http://www.javnanabava.hr/default.aspx?id=7250>

S obzirom na kontinuiranu rusku ratnu agresiju na Ukrajinu i zločine koje su ruske oružane snage ondje navodno počinile, Vijeće Europske unije je odlučilo uvesti peti paket gospodarskih i pojedinačnih sankcija protiv Rusije kojim se nastoji pojačati pritisak na rusku vladu i gospodarstvo te ograničiti resurse koje Kremlj ima na raspolaganju za agresiju. Priopćenje za medije <https://www.consilium.europa.eu/hr/press/press-releases/2022/04/08/eu-adopts-fifth-round-of-sanctions-against-russia-over-its-military-aggression-against-ukraine/>

Zabranjuje se dodjela bilo kojeg ugovora o javnoj nabavi ili ugovora o koncesiji koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:

(a) ruski državljanin ili fizička ili pravna osoba, subjekt ili tijelo s poslovnim nastanom u Rusiji; (b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; Ili

(c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b), uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ.

Ugovori koji su sklopljeni prije 9. travnja 2022. godine se mogu nastaviti izvršavati do 10. listopada 2022. godine.

Iznimno, može se dodijeliti i nastaviti izvršavati ugovor namijenjen za: (a) rad, održavanje, razgradnju i zbrinjavanje radioaktivnog otpada, opskrbu gorivom i ponovnu obradu te sigurnost civilnih nuklearnih kapaciteta, i nastavak projektiranja, izgradnje i puštanja u pogon koji su potrebni za dovršetak civilnih nuklearnih postrojenja, kao i opskrbu prekursorskim materijalom za proizvodnju medicinskih radioizotopa i slične medicinske primjene, ključnu tehnologiju za praćenje zračenja u okolišu, kao i civilnu nuklearnu suradnju, posebno u području istraživanja i razvoja;

(b) međuvladinu suradnju u svemirskim programima;

(c) pružanje nužne robe ili usluga koje mogu pružiti samo osobe iz stavka 1. ili ih samo te osobe mogu pružiti u dovoljnim količinama;

(d) rad diplomatskih i konzularnih predstavništava Unije i država članica u Rusiji, što uključuje delegacije, veleposlanstva i misije, ili međunarodnih organizacija u Rusiji koje uživaju imunitet u skladu s međunarodnim pravom;

(e) kupnju, uvoz ili prijevoz prirodnog plina i nafte, uključujući rafinirane naftne proizvode, te titanija, aluminija, bakra, nikla, paladija i željezne rudače, iz Rusije ili kroz Rusiju u Uniju; ili

(f) kupnju, uvoz ili prijevoz u Uniju ugljena i drugih krutih fosilnih goriva, do 10. kolovoza 2022.

Relevantne pravne akte možete pronaći na sljedećim poveznicama:

*ODLUKA VIJEĆA 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini* – **čl.1.h.** Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC>

*UREDBA VIJEĆA 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini* – **čl. 5.k.** Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC>

Akti su stupili na snagu 9.4.2022.

2. PODACI O PREDMETU NABAVE

2.1. Opis predmeta nabave

Predmet nabave je Izvođenje građevinskih radova cjelovite obnove na Općinskog kaznenog suda u Zagrebu, označene kao zgrada A, k.č.br. 3149/1 k.o. Črnomerec, bruto površine 4.663,20 m2.

Zgrada se nalazi unutar povijesne graditeljske cjeline Grada Zagreba u sustavu zaštite B, vrednovana kao B1, Z-1525.

Faza izvođenja radova obuhvaća radove obnove konstrukcije, te radove cjelovite obnove

Predmet ugovora je:

1. Izvedba radova obnove konstrukcije
2. Izvedba radova cjelovite obnove

Prilikom izvođenja predmetnih radova potrebno je voditi računa o specifičnostima zahvata s obzirom na organizacijske mogućnosti gradilišta odnosno ograničenja koja proizlaze iz same lokacije. Radove je potrebno organizirati na način da se u dijelovima zgrade omogući neometan rad pravosudnog tijela. Iz sigurnosnih razloga prilikom organizacije gradilišta potrebno je jasno definirati i ograničit kretanje radnika na zonu zahvata tijekom izvođenja radova.

Predmet nabave detaljno je definiran:

**Troškovnikom -** **II. dio** i

**Projektnom dokumentacijom – IV. dio** koja je dostupna na internet stranici Ministarstva pravosuđa i uprave (<https://mpu.gov.hr/javna-nabava/6345>)

**CPV oznaka i naziv predmeta nabave**:

45454100-5 Radovi na obnovi

45000000-7 Građevinski radovi

2.2. Opis i oznaka grupa predmeta nabave, ako je predmet nabave podijeljen na grupe

Predmet nabave nije podijeljen na grupe.

**2.3. Količina predmeta nabave**

Naručitelj je u predmetnom postupku nabave odredio **predviđenu (okvirnu) količinu** predmeta nabave. Stvarno nabavljena količina radova temeljem sklopljenog Ugovora može biti veća ili manja od predviđene (okvirne) količine.

Vrsta i količina predmeta nabave je iskazana u Troškovniku – **II. dio**

**2.4. Tehnička specifikacija**

Tehnička specifikacija predmeta nabave je specificirana:

- u Troškovniku, prilogu ovog Poziva i čini njezin sastavni dio - **II dio** te

- u Projektnoj dokumentaciji, prilogu ovog Poziva i čine njezin sastavni dio – **IV dio**.

**2.5. Jednakovrijednost predmeta nabave**

**Opća odredba o jednakovrijednosti:**

Ako se u Troškovniku – **II. dio** Poziva, iznimno upućuje na određenu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju, gospodarski subjekt može ponuditi „jednakovrijedno”. Kriteriji mjerodavni za ocjenu jednakovrijednosti su raspisani u Troškovniku.

Ovisno o proizvodu, kao dokaz jednakovrijednosti, gospodarski subjekt mora dostaviti dokazno sredstvo o sukladnosti ponuđenog proizvoda sa zahtjevima ili kriterijima utvrđenima u Troškovniku (izvješće o testiranju od tijela za ocjenu sukladnosti ili potvrdu koju izdaje takvo tijelo, odnosno, tehničku dokumentaciju proizvođača).

Naručitelj neće odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način Naručitelju dokaže, bilo kojim prikladnim sredstvom, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

**Odredbe o normama:**

Ukoliko su u tehničkim karakteristikama navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, ponuditelj treba ponuditi predmet nabave u skladu s traženim normama ili jednakovrijednim normama (jednakovrijednim rješenjima). Stoga za svaku navedenu normu navedenu pod dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

Ponuditelj mora u ponudi na zadovoljavajući način Naručitelju, bilo kojim prikladnim sredstvom dokazati da radovi, roba ili usluge koji odgovaraju normi udovoljavaju izvedbenim ili funkcionalnim zahtjevima Naručitelja.

Naručitelj koji zahtijeva određenu oznaku će prihvatiti svaku oznaku koja potvrđuje da radovi, roba ili usluge zadovoljavaju zahtjeve za jednakovrijednu oznaku.

Ako gospodarski subjekt iz dokazivih razloga koji nisu uzrokovani njegovim postupanjem nije mogao pribaviti oznaku koju je Naručitelj naveo ili jednakovrijednu oznaku u okviru određenih rokova, Naručitelj će prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi, roba ili usluge koje nudi ispunjavaju zahtjeve za određenu oznaku ili određene zahtjeve koje je naveo Naručitelj.

2.6. Mjesto izvršenja ugovora

Mjesto izvršenja predmeta nabave je zgrada A, Ilica 207, Zagreb.

2.7. Rok početka i izvršenja ugovora

Početak izvođenja radova započinje danom uvođenja u posao sukladno Prijedlogu ugovora.

Naručitelj će Izvršitelja uvesti u posao u što kraćem roku, a ne kasnije od **15 dana** od dana obostranog potpisa Ugovora o čemu se sastavlja Zapisnik.

**Rok za izvođenje radova je 11 mjeseci od uvođenja u posao.**

**a) Rok izvođenja radova za stavke Troškovnika koji se odnose na radove konstruktivne obnove je 5 mjeseci od uvođenja u posao,**

**b) Rok za izvođenje radova za stavke Troškovnika koji se odnose na radove cjelovite obnove je 11 mjeseca od uvođenja u posao.**

Rok za izvršenje ugovora je 12 mjeseci od uvođenja u posao.

**2.8. Izmjena ugovora tijekom njegova trajanja**

Na izmjene ugovora o nabavi tijekom njegovog trajanja primjenjivat će se članak 11. Pravilnika.

**2.9. Opcije i moguća obnavljanja ugovora**

Ne primjenjuje se.

**3. OSNOVE ZA ISKLJUČENJE GOSPODARSKOG SUBJEKTA**

1. Temeljem čl. 10. st.1. toč.1. i 2. Pravilnika Naručitelj će isključiti gospodarskog subjekta iz postupka nabave ako utvrdi da:

**3.1.** je gospodarski subjekt **koji ima poslovni nastan** u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**ili**

**je** gospodarski subjekt **koji nema poslovni nastan** u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1., podtočaka od a) do f) ovog Poziva i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57., stavka 1., točaka od (a) do (f) Direktive 2014/24/EU.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1. Poziva iz postupka nabave je pet godina od dana pravomoćnosti presude, osim ako pravomoćnom presudom nije određeno drukčije.

Za potrebe utvrđivanja navedenog u točki 3.1. gospodarski subjekt u ponudi dostavlja:

|  |
| --- |
| Ispunjen eESPD obrazac kao sastavni dio ponude - **Dio III. Osnove za isključenje, Odjeljak A: Osnove povezane s kaznenim presudama** i to za sve gospodarske subjekte u ponudi. |

Za točku **3.1.**, Naručitelj može prije donošenja odluke o odabiru od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje, osim ako već ne posjeduje te dokumente:

**1. Izvadak iz kaznene evidencije** ili drugog odgovarajućeg registra **ili**, ako to nije moguće,

**jednakovrijedni dokument nadležne sudske ili upravne vlasti** u državi poslovnog nastana gospodarskog subjekta, odnosno državi čiji je osoba državljanin, **ili**

ako se u državi poslovnog nastana gospodarskog subjekta, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti opisane ovom točkom Poziva, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

Smatra se da su prethodno navedeni dokumenti ažurirani ako nisu stariji više od šest mjeseci od dana početka postupka nabave (dan slanja Poziva u sustav EOJN RH).

**3.2.** nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje,

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja navedenog u točki 3.2. gospodarski subjekt u ponudi dostavlja:

|  |
| --- |
| Ispunjen eESPD obrazac kao sastavni dio ponude - **Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje** i to za sve gospodarske subjekte u ponudi. |

Za točku **3.2.**, Naručitelj može prije donošenja odluke o odabiru od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje:

1. **Potvrdu** porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.

2. Ako se u državi poslovnog nastana gospodarskog subjekta, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti opisane ovom točkom Poziva, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Smatra se da su prethodno navedeni dokumenti ažurirani ako nisu stariji od dana početka postupka nabave (dan slanja Poziva u sustav EOJN RH)

Odredbe točaka 3.1. i 3.2. odnose se i na **podugovaratelje**. Ako Naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe točaka 3.1. i 3.2. odnose se i na **subjekte na čiju se sposobnost gospodarski subjekt oslanja**. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

Odredbe točaka 3.1. i 3.2. odnose se i na sve **članove zajednice ponuditelja** te se utvrđuju za sve članove zajednice pojedinačno.

**4. UVJETI SPOSOBNOSTI**

Gospodarski subjekt u ovom postupku nabave mora dokazati:

* sposobnost za obavljanje profesionalne djelatnosti,
* ekonomsku i financijsku sposobnost, te
* tehničku i stručnu sposobnost.

Minimalne razine sposobnosti koje se zahtijevaju vezane su uz predmet nabave i razmjerne su predmetu nabave te osiguravaju da će gospodarski subjekt biti sposoban izvršiti ugovor o nabavi.

**4.1. Sposobnost za obavljanje profesionalne djelatnosti**

Svaki gospodarski subjekt u ovom postupku nabave mora dokazati **upis u sudski, obrtni, strukovni ili drugi odgovarajući registar** **u državi njegova poslovnog nastana**.

Za potrebe utvrđivanja gore navedenog, gospodarski subjekt u ponudi dostavlja:

|  |
| --- |
| Ispunjen eESPD obrazac kao sastavni dio ponude - **Dio IV. Kriterij za odabir gospodarskog subjekta, Odjeljak α: Opći navod za sve kriterije za odabir** i to za sve gospodarske subjekte u ponudi. |

Naručitelj može prije donošenja odluke o odabiru od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje uvjete sposobnosti:

- **Izvadak iz** sudskog, obrtnog, strukovnog ili drugog **odgovarajućeg registra** u državi članici njegovog poslovnog nastana.

**4.2. Ekonomska i financijska sposobnost**

Gospodarski subjekt mora u postupku nabave dokazati da njegov **ukupni promet u posljednje tri dostupne financijske godine** **iznosi u zbroju najmanje 18.125.000,00 kn.** Traženim dokazom financijske sposobnosti, gospodarski subjekt dokazuje da ima stabilno financijsko poslovanje na način da bez sumnje neće dovesti u pitanje izvršenje svojih ugovornih obveza, a time i u opasnost svoje ili poslovanje Naručitelja.

Za potrebe utvrđivanja gore navedenog, gospodarski subjekt u ponudi dostavlja:

|  |
| --- |
| Ispunjen eESPD obrazac kao sastavni dio ponude - **Dio IV. Kriterij za odabir gospodarskog subjekta, Odjeljak α: Opći navod za sve kriterije za odabir.** |

Naručitelj može prije donošenja odluke o odabiru od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje uvjete sposobnosti, osim ako već ne posjeduje te dokumente:

- **Izjava o ukupnom prometu gospodarskog subjekta u tri posljednje dostupne financijske godine, ili drugi primjereni dokument iz kojeg je vidljiv podatak, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.** Izjavu daje osoba po zakonu ovlaštena za zastupanje gospodarskog subjekta.

Na dokumente u kojima su iznosi izraženi u stranoj valuti, za potrebe provjere sukladnosti s kriterijima, primjenjuje se srednji tečaj Hrvatske Narodne banke važeći na dan početka postupka nabave.

Zajednica gospodarskih subjekata kumulativno (zajednički) dokazuje sposobnost iz ove točke.

Ako valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti mora se koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koji je u primjeni za mjesec u kojem je započeo postupak nabave.

**4.3. Tehnička i stručna sposobnost**

4.3.1. Popis izvršenih radova

Gospodarski subjekt mora dokazati da je u godini u kojoj je započeo postupak nabave i tijekom pet godina koje prethode toj godini izvršio radove iste ili slične predmetu nabave s tim da mora dokazati da je **izveo** **najmanje jedan (1) rad čija je vrijednost (bez PDV-a) minimalno u visini procijenjene vrijednosti nabave, a najviše tri (3) rada čija je zbrojena vrijednost (bez PDV-a) minimalno u visini procijenjene vrijednosti nabave (bez PDV-a)**.

Radovi slični predmetu nabave su izgradnja i/ili rekonstrukcija zgrade javne i/ili društvene namjene\* i/ili stambene namjene i/ili poslovne namjene.

\*Sukladno čl. 3. st. 1. točki 7. Zakona o prostornom uređenju, građevine javne i društvene namjene su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica.

Sukladno čl. 3. st. 1. točka 40. Zakona o gradnji, zgrada javne namjene je zgrada ili dio zgrade koju koristi tijelo javne vlasti za obavljanje svojih poslova, zgrada ili dio zgrade za stanovanje zajednice te zgrada ili dio zgrade koja nije stambena u kojoj boravi više ljudi ili u kojoj se pruža usluga većem broju ljudi.

Za potrebe utvrđivanja gore navedenog, gospodarski subjekt u ponudi dostavlja:

|  |
| --- |
| Ispunjen eESPD obrazac kao sastavni dio ponude - **Dio IV. Kriterij za odabir gospodarskog subjekta, Odjeljak α: Opći navod za sve kriterije za odabir**. |

Naručitelj može prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje uvjete sposobnosti, osim ako već ne posjeduje te dokumente:

- **Popis radova** izvršenih u godini u kojoj je započeo postupak nabave i tijekom pet godina koje prethode toj godini (*Obrazac 1.* –Popis radova). Popis radova sadržava ili mu se prilažu **potvrde** druge ugovorne strane o urednom izvođenju i ishodu najvažnijih radova.

Zajednica gospodarskih subjekata kumulativno (zajednički) dokazuje sposobnost iz ove točke.

Ukoliko je Potvrda druge ugovorne strane izdana za zajednicu gospodarskih subjekata ili neki drugi oblik gdje je više gospodarskih subjekata zajedno izvodilo radove, u istoj potvrdi mora biti jasno naznačeno koje radove i za koju vrijednost je gospodarski subjekt koji podnosi ponudu u ovom postupku nabave izvršio.

U slučaju da gospodarski subjekt traženu vrijednosti izvršenih radova iskaže u stranoj valuti, obračunavati će se protuvrijednost te valute u kunama prema srednjem tečaju Hrvatske narodne banke na dan početka ovog postupka, odnosno na dan slanja Poziva u EOJN. Ako valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti mora se koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koji je u primjeni za mjesec u kojem je započeo postupak nabave.

4.3.2. Popis stručnjaka

Gospodarski subjekt mora dokazati da raspolaže sljedećim stručnjacima koji ispunjavaju uvjete kako slijedi:

1. **Inženjer gradilišta (1 stručnjak),**

* iskustvo na jednom izvršenom ugovoru o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, sa statusom kulturnog dobra (pojedinačno zaštićenog ili unutar zone zaštite) BRP 2500 m2 ili veće, a u kojem je stručnjak imao ulogu inženjera ili glavnog inženjera gradilišta.

1. **Voditelj građevinsko-obrtničkih radova(1 stručnjak)**

* iskustvo na jednom izvršenom ugovoru o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, BRP 2500 m2 ili veće, a u kojem je stručnjak imao ulogu voditelja građevinsko-obrtničkih radova.

1. **Voditelj elektrotehničkih radova (1 stručnjak)**

* iskustvo na jednom izvršenom ugovoru o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, BRP 2500 m2 ili veće, a u kojem je stručnjak imao ulogu voditelja elektrotehničkih radova.

1. **Voditelj strojarskih radova (1 stručnjak)**

* iskustvo na jednom izvršenom ugovoru o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, BRP 2500 m2 ili veće, a u kojem je stručnjak imao ulogu voditelja strojarskih radova.

Sukladno članku 24. stavku 3. Zakona o poslovima i djelatnostima prostornog uređenja i gradnje (''Narodne novine'' br. 78/15 i 118/18 i 110/19) inženjer gradilišta može ujedno biti i voditelj radova.

Ponuditelj može angažirati veći broj stručnjaka koji su mu neophodni za uspješno provođenje poslova iz Ugovora o nabavi, međutim samo za gore navedene stručnjake dokazuje tražene minimalne uvjete sposobnosti. Osobe koje ponuditelj navede u ponudi kao osobe odgovorne za izvršenje poslova iz Ugovora o nabavi, moraju biti aktivno uključeni u izvršenje Ugovora o nabavi.

**Gore navedeni stručnjaci moraju** **nakon izvršnosti odluke o odabiru, a prije sklapanja ugovora, dostaviti dokumente tražene točkom 7.8.**

Za potrebe utvrđivanja gore navedenog, gospodarski subjekt u ponudi dostavlja:

|  |
| --- |
| Ispunjen eESPD obrazac kao sastavni dio ponude - **Dio IV. Kriterij za odabir gospodarskog subjekta, Odjeljak α: Opći navod za sve kriterije za odabir**. |

Naručitelj može prije donošenja odluke o odabiru od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje uvjete sposobnosti, osim ako već ne posjeduje te dokumente:

**- Popis stručnjaka** (*Obrazac 2.* – Popis stručnjaka) s imenom i prezimenom stručnjaka koji će sudjelovati u izvršenju ugovora na poziciji na koju se imenuje.

**- Životopise** (*Obrazac 3.a)-d)* – Životopis) **za stručnjake iz točke** 4.3.2.a), 4.3.2.b), 4.3.2.c) i 4.3.2.d) **u kojima mora biti vidljivo:**

* **ime i prezime stručnjaka** uz naznaku **pozicije stručnjaka** na koju se imenuje,
* **izvršeni ugovori, uključujući**:
  + **naziv tvrtke naručitelja/druge ugovorne strane i kontakt**,
  + razdoblje **početka i završetka** ugovora.
  + **broj Z** pod kojim se zgrada vodi kao kulturno dobro (samo za stručnjaka iz točke 4.3.2.a).

Zajednica gospodarskih subjekata kumulativno (zajednički) dokazuje sposobnost iz ove točke.

**4.4. Uvjeti sposobnosti u slučaju zajednice gospodarskih subjekta**

Zajednica gospodarskih subjekata može se osloniti na sposobnost članova zajednice ili drugih subjekata.

U slučaju zajednice gospodarskih subjekata:

- okolnosti iz točke 4.1. Poziva utvrđuju se za sve članove zajednice pojedinačno;

- okolnosti iz točki 4.2. i 4.3. Poziva, zajednica gospodarskih subjekata kumulativno (zajednički) dokazuje sposobnost.

**4.5. Oslanjanje na sposobnost drugih subjekata**

Gospodarski subjekt može se u postupku nabave osloniti na sposobnost drugih subjekata u odnosu na ekonomsku i financijsku sposobnost te tehničku i stručnu sposobnost, bez obzira na pravnu prirodu njihova međusobnog odnosa.

Gospodarski subjekt može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata, kao dokaz da će imati na raspolaganju potrebne resurse nužne za izvršenje ugovora, dostavlja primjerice:

* **Izjavu** gospodarskog subjekta da će svoje resurse staviti na raspolaganje ponuditelju za izvršenje predmeta nabave ili
* **Ugovor/Sporazum o poslovnoj/tehničkoj suradnji** za izvršenje predmeta nabave iz kojega je vidljivo koji se resursi međusobno ustupaju.

**5. EUROPSKA JEDINSTVENA DOKUMENTACIJA O NABAVI (EUROPEAN SINGLE PROCUREMENT DOCUMENT – ESPD)**

5.1. Uvodne napomene

**Europska jedinstvena dokumentacija o nabavi** (European Single Procurement Document – **ESPD)** (dalje u tekstu: eESPD obrazac) **je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:**

1. **nije u jednoj od situacija** zbog koje se gospodarski subjekt isključuje ili može isključiti iz postupka nabave **(osnove za isključenje)**

2. **ispunjava** tražene **kriterije za odabir** gospodarskog subjekta.

U eESPD-u se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi prilaže samo jedan eESPD obrazac.

Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi prilaže ispunjen eESPD obrazac za sebe i zasebno ispunjen eESPD obrazac za svakog gospodarskog subjekta na čiju se sposobnost oslanja (neovisno o tome radi li se o podugovaratelju ili trećoj osobi), a eESPD izrađuje samostalno svaki gospodarski subjekt ili podugovaratelj na kojeg se Ponuditelj oslanja.

Gospodarski subjekt koji za izvršenje dijela ugovora angažira jednog ili više podugovaratelja na čiju se sposobnost ne oslanja, u ponudi prilaže zaseban eESPD obrazac za sebe i zasebno ispunjen eESPD obrazac za svakog gospodarskog subjekta na čiju se sposobnost ne oslanja, a eESPD izrađuje samostalno svaki podugovaratelj zasebno.

Ukoliko ponudu podnosi Zajednica gospodarskih subjekata, eESPD obrazac za svakog člana Zajednice u ponudi prilaže Zajednica ponuditelja, a eESPD izrađuje samostalno svaki član Zajednice Ponuditelja.

Ukoliko ponudu podnosi Zajednica gospodarskih subjekata, koja se oslanja na sposobnost drugih gospodarskih subjekata, u ponudi svaki član zajednice dostavlja eESPD obrazac za sebe i zasebno ispunjen eESPD obrazac za svakog gospodarskog subjekta na čiju se sposobnost oslanja (neovisno o tome radi li se o podugovaratelju ili trećoj osobi), a eESPD izrađuje samostalno svaki gospodarski subjekt ili podugovaratelj na kojeg se Zajednica gospodarskih subjekata oslanja.

Zajednica gospodarskih subjekata koja za izvršenja dijela ugovora angažira jednog ili više podugovaratelja na čiju se sposobnost ne oslanja, u ponudi svaki član zajednice prilaže eESPD obrazac za sebe i zasebno ispunjen eESPD obrazac za svakog gospodarskog subjekta na čiju se sposobnost ne oslanja, a eESPD izrađuje samostalno svaki podugovaratelj zasebno.

**Gospodarski subjekt u ponudi ili zahtjevu za sudjelovanje obvezan je dostaviti eESPD kao preliminarni dokaz da ispunjava tražene kriterije za kvalitativni odabir gospodarskog subjekta.**

5.2. Upute za popunjavanje eESPD obrasca

Za potrebe utvrđivanja uvjeta i zahtjeva iz ovog Poziva, gospodarski subjekt u ponudi dostavlja ispunjeni eESPD obrazac Europske jedinstvene dokumentacije o nabavi i to:

|  |  |  |
| --- | --- | --- |
| **DIO II.** | **PODACI GOSPODARSKOM SUBJEKTU** | |
| - točka A – Podaci o gospodarskom subjektu (identifikacija, opće informacije i oblik sudjelovanja);  - točka B – Podaci o zastupnicima gospodarskog subjekta (zastupnik, ako postoji);  - točka C – Podaci o oslanjanju na sposobnost drugih subjekata - *ako je primjenjivo* (oslanjanje);  - točka D – Podaci o podugovarateljima na čije se sposobnosti gosparski subjekt ne oslanja - *ako je primjenjivo* (podugovaranje) | | |
| **DIO III.** | | **OSNOVE ZA ISKLJUČENJE** |
| Točka 3.1.  Poziva | | Odjeljak A: Osnove povezane s kaznenim presudama i to za sve gospodarske subjekte u ponudi |
| Točka 3.2.  Poziva | | Odjeljak B: Osnove povezane s plaćanjem poreza ili doprinosa za socijalno osiguranje i to za sve gospodarske subjekte u ponudi |
| **DIO IV.** | | **KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)** |
| Točke 4.1., 4.2. i 4.3. Poziva | | Odjeljak α: Opći navod za sve kriterije za odabir  Napominje se da pritom gospodarski subjekt ne treba ispunjavati ni jedan drugi odjeljak dijela IV. eESPD obrasca za sve gospodarske subjekte u ponudi. |

**6. PODACI O PONUDI**

6.1. Sadržaj i način izrade ponude

Prilikom izrade ponude ponuditelj se mora pridržavati zahtjeva i uvjeta iz Poziva te ne smije mijenjati ni nadopunjavati tekst Poziva.

Poziv javno je objavljen na internetskim stranicama Narodnih novina (https://eojn.nn.hr/Oglasnik/) – EOJN RH-Jednostavna nabava-eDostava s javnom objavom poziva prema Zakonu o obnovi i na internetskim stranicama Naručitelja <https://mpu.gov.hr/javna-nabava/6345>

Ponuditelji kreiraju ponudu u sustavu EOJN RH koja sadrži sljedeće:

1. Popunjen Uvez ponude, odnosno **ponudbeni list** kreiran putem EOJN RH (ako se radi o zajednici gospodarskih subjekata, ponudbeni list sadrži podatke o ponuditelju, i to za svakog člana zajednice uz obveznu naznaku člana koji je voditelj zajednice te ovlašten za komunikaciju s Naručiteljem),
2. Popunjen **Troškovnik** – prema uputama:

Ponuditelj ne smije mijenjati izvorni oblik Troškovnika. Mjerodavne su jedinične cijene upisane u Troškovniku - nije dopušteno zasebno iskazivati popust ili povećanje cijena. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika. Za sve stavke Troškovnika u kojima se uz navedene tehničke specifikacije traži upis naziva proizvođača/tipa proizvoda ili jednakovrijednog rješenja u slučaju nuđenja druge norme ili oznake u odnosu na tražene, ponuditelj mora na za to predviđenim praznim mjestima u troškovniku, prema odgovarajućim stavkama, navesti tražene podatke.

Ako **ponuditelj nije u sustavu poreza na dodanu vrijednost** ili je predmet nabave oslobođen poreza na dodanu vrijednost**, u Troškovniku**, na mjesto predviđeno za upis cijene ponude s porezom na dodanu vrijednost, **upisuje se isti iznos** kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

1. Popunjen **eESPD** obrazac za sve gospodarske subjekte (za Ponuditelja, a u slučaju zajednice ponuditelja za svakog pojedinog člana zajednice, za svakog podugovaratelja i za svakog gospodarskog subjekta na čiju se sposobnost oslanja ponuditelj ili zajednica ponuditelja sukladno Pozivu),
2. **Jamstvo za ozbiljnost ponude** (garancija banke ili zadužnica ili bjanko zadužnica) dostavlja se odvojeno od elektronički dostavljene ponude u papirnatom obliku, a u slučaju uplate novčanog pologa, dokaz o uplati dostavlja se u elektroničkoj ponudi - npr. u obliku preslike uplatnice ili sl.),

6.2. Način dostave ponude

6.2.1. Način dostave ponude elektroničkim sredstvima komunikacije

Procesom predaje ponude smatra se prilaganje (upload/učitavanje) dokumenata ponude. Sve priložene dokumente EOJN RH uvezuje u cjelovitu ponudu, pod nazivom „Uvez ponude“. Uvez ponude stoga sadrži podatke o Naručitelju, Ponuditelju ili Zajednici gospodarskih subjekata, po potrebi Podugovarateljima, ponudi te u EOJN RH generirani Ponudbeni list (npr. obrasci, troškovnici i sl.)

Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju.

Trenutak zaprimanja elektronički dostavljene ponudu dokumentira se potvrdom o zaprimanju elektroničke ponude te se bez odgode Ponuditelju dostavlja potvrda o zaprimanju elektroničke ponude s podacima o datumu i vremenu zaprimanja te rednim brojem ponude prema redoslijedu zaprimanja elektronički dostavljenih ponuda.

**Dostava ponuda u elektroničkom obliku je obvezna.**

6.2.2. Način izrade dijelova ponude koji se dostavljaju sredstvima koja nisu elektronička

Dijelove ponude kao što su **jamstvo za ozbiljnost ponude,** koji ne mogu biti uvezani ponuditelj obilježava nazivom i navodi u ponudi kao dio ponude.

Dio ponude koji se dostavlja sredstvima koja nisu elektronička, dostavlja se u zatvorenoj omotnici na adresu Naručitelja.

Na omotnici mora biti naznačeno:

* Na prednjoj strani:

MINISTARSTVO PRAVOSUĐA I UPRAVE

Ulica grada Vukovara 49

10000 Zagreb

Ev. broj nabave: 372/22

Predmet nabave:

Izvođenje radova cjelovite obnove nakon potresa

– zgrada A (Trg pravde) Općinski kazneni sud

**„DIO/DIJELOVI PONUDE KOJI SE DOSTAVLJAJU ODVOJENO“**

„NE OTVARAJ“

* Na prednjoj strani ili poleđini:

< Naziv i adresa Ponuditelja / članova zajednice gospodarskih subjekata >

< OIB/nacionalni identifikacijski broj Ponuditelja / članova zajednice gospodarskih subjekata >

Dijelovi ponude koji se dostavljaju sredstvima komunikacije koja nisu elektronička moraju biti dostavljeni **prije isteka roka za dostavu** **ponuda** te se u tom slučaju ponuda smatra dostavljenom u trenutku dostave ponude elektroničkim sredstvima komunikacije.

Ponuda ili njezin dio koji su dostavljeni nakon isteka roka za dostavu ponuda ne upisuju se u upisnik o zaprimanju ponuda te se neotvoreni vraćaju pošiljatelju bez odgode, a Naručitelj je obvezan to navesti u zapisniku o pregledu i ocjeni.

6.3. Način određivanja cijene ponude

Cijena ponude **piše se brojkama** u apsolutnom iznosu.

Cijena ponude i jedinične cijene stavki troškovnika fiksne su i nepromjenjive po bilo kojoj osnovi za cijelo vrijeme trajanja ugovora o nabavi koji se sklapa u ovom postupku nabave. Vodeće je načelo da je za ponuđenu cijenu obvezna potpuna transparentnost i da nema skrivenih troškova u ponudi.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje te popusti.

Ponuditelj ne smije mijenjati opise predmeta nabave navedene u Troškovniku kao niti dopisivati stupce niti na bilo koji način mijenjati sadržaj Troškovnika. Ponuđeni radovi moraju u cijelosti zadovoljiti sve tražene uvjete iz opisa predmeta nabave te iz detaljne specifikacije navedene u **Troškovniku** kao i **Projektnoj dokumentaciji**, koji se nalaze u prilogu ovog Poziva.

Ako **ponuditelj nije u sustavu poreza na dodanu vrijednost** ili je predmet nabave oslobođen poreza na dodanu vrijednost, **u Ponudbenom listu**, na mjesto predviđeno za upis cijene ponude s porezom na dodanu vrijednost, **upisuje se isti iznos** kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.

U Troškovniku se iskazuju cijene s najviše dva decimalna mjesta.

Ponuditelj je dužan ispuniti troškovnik na način da ispuni kolone „jedinična cijena“. Naručitelj je napravio formule u Troškovniku za izračun cijene svake stavke Troškovnika po pojedinoj fazi, kao umnožak količine i jedinične cijene, zaokružen na dvije decimale pojedinačnih cijena. Također, Naručitelj je napravio i formule za izračun rekapitulacije pojedinih radova kao i ukupne rekapitulacije za svaki pojedini dio radova.

Ponuditelj je obvezan prije davanja ponude proučiti kompletnu dokumentaciju temeljem koje će izvršiti predmet nabave.

U navedenu cijenu nabave uključeni su svi troškovi vezani uz predmet nabave, kao što su skladištenje, utovar, transport, isporuku, istovar i montaža na lokaciju Naručitelja, ostali troškovi vezani uz transport, troškovi rada, korištenja prometnica, pristojbi, poreza, režijski troškovi, osiguranje, ostali sporedni troškovi kao i svi drugi troškovi i izdaci Odabranog ponuditelja potrebni za dovršenje izvođenja radova.

**Gospodarskim subjektima se preporuča da prije davanja ponude prouče kompletnu projektno-tehničku dokumentaciju, upravne akte i troškovnike, temeljem kojih će se izvoditi predmetni radovi te se upoznaju s uvjetima izvođenja radova na lokaciji, budući da im se zbog nepoznavanja istih neće priznati pravo na kasniju izmjenu cijene ili bilo koje druge odredbe iz ovog Poziva i Ugovora o nabavi.**

**Ako Ponuditelj ne postupi u skladu sa zahtjevima iz ovog poglavlja ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.**

6.4. Valuta ponude

Sve ponuđene cijene trebaju **biti iskazane u hrvatskim kunama (HRK).**

6.5. Kriterij za odabir ponude

Kriterij za odabir je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

6.6. Jezik i pismo na kojem se izrađuje ponuda ili njezin dio

Ponuditelji se obvezuju svoje ponude, zajedno s pripadajućom dokumentacijom, izraditi na hrvatskom jeziku i latiničnom pismu. Ako su neki od dijelova ponude na nekom od stranih jezika, ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta. Prijevod na hrvatski jezik mora odgovarati izvorniku dokumenta izrađenom na stranom jeziku.

Iznimno je moguće navesti pojmove, nazive projekata ili publikacija i slično na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

**6.7. Rok valjanosti ponude**

Rok valjanosti ponude je najmanje **90 dana** od isteka roka za dostavu ponuda.

Ponuda obvezuje ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude.

**7. OSTALE ODREDBE**

**7.1. Podaci o terminu obilaska lokacije**

Zainteresirani gospodarski subjekt može izvršiti pregled lokacije zbog ocjene njezinog građevinskog stanja, radova obuhvaćenih troškovnikom, uvjeta organizacije gradilišta, načina i mogućnosti pristupa, mogućnost zauzimanja javne površine, postave skele i sl. kako bi za sebe i na vlastitu odgovornost prikupili sve informacije koje su potrebne za izradu ponude. Ponuditelji mogu, uz prethodnu najavu Naručitelju na e-poštu Naručitelja [marijana.kalcic@mpu.hr](mailto:mirela.mostak@mpu.hr) ili [mirela.mostak@mpu.hr](mailto:mirela.mostak@mpu.hr) zatražiti obilazak buduće lokacije gradilišta radnim danom uz pratnju Naručitelja.

Troškove posjeta budućeg gradilišta snosi Ponuditelj. Predajom ponude smatra se da je ponuditelj upoznat s uvjetima i ograničenjima lokacije, bez obzira je li iskoristio mogućnost obilaska iste.

**7.2. Odredbe koje se odnose na zajednicu gospodarskih subjekta (ponuditelja ili natjecatelja)**

Sukladno članku 3. stavku 5. Pravilnika gospodarski subjekt je fizička ili pravna osoba, uključujući podružnicu, ili javno tijelo ili zajednica tih osoba ili tijela, uključujući svako njihovo privremeno udruženje, koja na tržištu nudi izvođenje radova ili posla, isporuku robe ili pružanje usluga. Iz navedenog proizlazi da više gospodarskih subjekata može podnijeti zajedničku ponudu.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora (npr. međusobni sporazum, ugovor o poslovnoj suradnji ili slično). **Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova Zajednice te se dostavlja Naručitelju nakon izvršnosti Odluke o odabiru, a prije potpisa ugovora.**

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, **ako zajednica ponuditelja ne odredi drugačije**.

U zajedničkoj ponudi zajednice gospodarskih subjekata – Uvezu ponude - mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

Ponuda zajednice gospodarskih subjekata mora sadržavati naznaku člana zajednice gospodarskih subjekata koji je voditelj zajednice te ovlašten za komunikaciju s Naručiteljem. Zajednica solidarno odgovara za obveze preuzete ugovorom.

Zajednica gospodarskih subjekata može se osloniti na sposobnost članova zajednice ili drugih subjekata.

U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban eESPD i pojedinačno dokazati da svaki član zajednice **nije u jednoj od situacija zbog koje se gospodarski subjekt isključuje iz postupka nabave** (osnove za isključenje) i da ispunjavaju tražene kriterije za kvalitativni odabir gospodarskog subjekta - **sposobnost za obavljanje profesionalne djelatnosti**, a skupno (zajednički) dokazati da **ispunjavaju tražene uvjete sposobnosti** - **ekonomsku i financijsku te tehničku i stručnu sposobnost**.

**7.3. Odredbe koje se odnose na podugovaratelje**

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o nabavi u podugovor obvezan je u ponudi:

1. **navesti koji dio ugovora namjerava dati u podugovor (predmet ili količina, vrijednost ili postotni udio),**
2. **navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovratelja),**
3. **dostaviti eESPD - europsku jedinstvenu dokumentaciju o nabavi za svakog podugovaratelja.**

Ako je gospodarski subjekt dio ugovora o nabavi dao u podugovor, podaci iz točaka 1. i 2. biti će navedeni u ugovoru o nabavi obzirom predstavljaju obvezne sastojke ugovora.

Gospodarski subjekt je obvezan za svakog podugovaratelja kojeg je naveo u ponudi, a u slučaju da podugovaratelji imaju podugovaratelje, za sve njih, pa i niže u podugovarateljskom lancu, dokazati da ne postoje osnove za isključenje iz točke 3.1. i 3.2. iz ovog Poziva.

Ako Naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

**Ako se dio ugovora o nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.**

Ugovaratelj može tijekom izvršenja ugovora o nabavi od Naručitelja zahtijevati:

1. **promjenu podugovaratelja za onaj dio ugovora o nabavi koji je prethodno dao u podugovor,**
2. **uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o nabavi bez poreza na dodanu vrijednost, neovisno o tome je li prethodno dao dio ugovora o nabavi u podugovor ili ne,**
3. **preuzimanje izvršenja dijela ugovora o nabavi koji je prethodno dao u podugovor.**

Uz zahtjev, ugovaratelj Naručitelju dostavlja navedene podatke i dokumente za novog podugovaratelja.

**7.4. Vrsta, sredstvo i uvjeti jamstva, ako su tražena te navod da gospodarski subjekt može dati novčani polog u traženom iznosu i žiro-račun (IBAN) naručitelja**

|  |  |  |
| --- | --- | --- |
| **vrsta jamstva** | **sredstvo jamstva** | **uvjeti jamstva** |
| JAMSTVO ZA OZBILJNOST PONUDE | Ponuditelj je obvezan u ponudi priložiti jamstvo za ozbiljnost ponude u obliku **bjanko zadužnice** ili **zadužnice** ili **garancije banke ili novčanog pologa** | Ponuditelj je obvezan u ponudi priložiti jamstvo za ozbiljnost ponude u **obliku bjanko zadužnice ili zadužnice** ili **garancije banke** ili **novčanog pologa** u iznosu od:   * **435.000,00 kn**   Ukoliko ponuditelj dostavlja jamstvo za ozbiljnost ponude u obliku **bjanko zadužnice**, ista mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12 i 82/17), bez uvećanja, sa zakonskim zateznim kamatama po stopi određenoj sukladno članku 29., stavku 2. Zakona o obveznim odnosima (Narodne novine, broj 35/05, 41/08, 125/11, 78/15 i 29/18).  Ukoliko ponuditelj dostavlja jamstvo za ozbiljnost ponude u obliku **zadužnice**, ista mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (Narodne novine, broj: 115/12 i 82/17), bez uvećanja, sa zakonskim zateznim kamatama po stopi određenoj sukladno članku 29., stavku 2. Zakona o obveznim odnosima (Narodne novine, broj: 35/05, 41/08, 125/11, 78/15 i 29/18).  Ukoliko ponuditelj dostavlja jamstvo za ozbiljnost ponude u obliku **bankarske garancije**, u istoj mora biti navedeno sljedeće: da je korisnik garancije Ministarstvo pravosuđa i uprave, Ulica grada Vukovara 49, Zagreb te ona mora biti neopoziva i bezuvjetna, naplativa na „prvi poziv“ i „bez prigovora“. Važenje bankarske garancije ne smije biti kraće od roka valjanosti ponude.  Naručitelj ima pravo naplatiti iznos jamstva za ozbiljnost ponude u sljedećim slučajevima:   * odustajanje ponuditelja od svoje ponude u roku njezine valjanosti, * nedostavljanje ažuriranih popratnih dokumenata, * neprihvaćanje ispravka računske greške, * odbijanje potpisivanja ugovora o nabavi * nedostavljanje jamstva za uredno ispunjenje ugovora   **Jamstvo za ozbiljnost ponude dostavlja se u izvorniku, odvojeno od elektroničke dostave ponude, na način kako je navedeno točkom 6.2.2. Poziva.**  Jamstvo za ozbiljnost ponude mora trajati minimalno sukladno roku valjanosti ponude. Gospodarski subjekt može dostaviti jamstvo koje je duže od roka valjanosti ponude. Ako istekne rok valjanosti ponude, Naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.  U slučaju **Zajednice ponuditelja**, jamstvo za ozbiljnost ponude u obliku bjanko zadužnice ili zadužnice može dostaviti bilo koji član Zajednice, u cijelosti ili parcijalno s članom/ovima.  U slučaju **Zajednice ponuditelja**, bankovno jamstvo za ozbiljnost ponude može dostaviti bilo koji član Zajednice, u cijelosti ili parcijalno s članom/ovima, pod uvjetom da u tekstu jamstva član Zajednice **obavezno** navede da se jamstvo dostavlja u ime Zajednice ponuditelja, te navede **sve članove** u čije ime dostavlja jamstvo.  Umjesto traženog jamstva ponuditelj može uplatiti **novčani polog** u traženom iznosu na poslovni račun Naručitelja IBAN: HR1210010051863000160, PRIMATELJ: DRŽAVNI PRORAČUN RH; MODEL: HR 64, POZIV NA BROJ PRIMATELJA: 9725-51441-OIB (PONUDITELJA); OPIS PLAĆANJA: POLOG, 372/22 JAMSTVO ZA OZBILJNOST PONUDE. Potvrdu o uplati ponuditelj obavezno prilaže ponudi. |
| JAMSTVO ZA UREDNO ISPUNJENJE UGOVORA | **Garancija banke** ili **Novčani polog** | Ponuditelj odabrane ponude je obvezan, kao Ugovaratelj, prilikom sklapanja ugovora o nabavi, a **najkasnije 10 (deset)** dana od potpisivanja ugovora, Naručitelju dostaviti jamstvo za uredno ispunjenje ugovora u obliku **bezuvjetne garancije banke**, u korist Naručitelja, na poziv s klauzulom „plativo na prvi pisani poziv“ i „bez prava prigovora“. Jamstvo mora vrijediti najmanje 30 (slovima: trideset) dana nakon roka za ispunjenje Ugovornih obveza.  U slučaju sklapanja ugovora sa **Zajednicom ponuditelja**, bankovno jamstvo za uredno ispunjenje ugovora može dostaviti bilo koji član Zajednice, u cijelosti ili parcijalno s članom/ovima, pod uvjetom da u tekstu jamstva član Zajednice **obavezno** navede da se jamstvo dostavlja u ime navedene Zajednice ponuditelja, te navede sve članove u čije ime dostavlja jamstvo.  **Jamstvo za uredno ispunjenje ugovora mora biti izdano u apsolutnom iznosu izraženom u visini 10 % vrijednosti samog ugovora (bez PDV-a).**  Ukoliko odabrani Ponuditelj ne dostavi jamstvo najkasnije u roku od 10 (deset) dana od dana potpisa ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.  Umjesto traženog jamstva ponuditelj može uplatiti **novčani polog** u traženom iznosu na poslovni račun Naručitelja IBAN: HR1210010051863000160, PRIMATELJ: DRŽAVNI PRORAČUN RH; MODEL: HR 64, POZIV NA BROJ PRIMATELJA: 9725-51441-OIB (PONUDITELJA); OPIS PLAĆANJA: POLOG, (*BROJ UGOVORA*) - JAMSTVO ZA UREDNO ISPUNJENJE UGOVORA.  Obveza dostavljanja navedenog jamstva predstavlja bitan sastojak ugovora. |
| JAMSTVO ZA OTKLANJANJE NEDOSTATAKA U JAMSTVENOM ROKU | **Garancija banke** ili **Novčani polog** | Ponuditelj odabrane ponude je obvezan, kao Ugovaratelj, unutar 10 (deset) dana od dana potpisivanja Primopredajnog zapisnika, a prije isteka Jamstva za uredno ispunjenje ugovora, dostaviti Jamstvo za otklanjanje nedostataka u jamstvenom roku za slučaj da ne ispuni obvezu otklanjanja nedostataka u jamstvenom roku u obliku **bezuvjetne garancije banke**, u korist Naručitelja, na poziv s klauzulom „plativo na prvi pisani poziv“ i „bez prava prigovora“.  Jamstvo za otklanjanje nedostataka u jamstvenom roku se izdaje na rok **od 3 godine računajući od dana potpisivanja Primopredajnog zapisnika.**  U slučaju sklapanja ugovora sa **Zajednicom ponuditelja**, jamstvo za otklanjanje nedostataka u jamstvenom roku može dostaviti bilo koji član iz Zajednice, u cijelosti ili parcijalno s članom/ovima, pod uvjetom da u tekstu jamstva član Zajednice obavezno navede da se jamstvo dostavlja u ime navedene Zajednice ponuditelja, te navede sve članove u čije ime dostavlja jamstvo.  **Jamstvo za otklanjanje nedostataka u jamstvenom roku izdaje se u apsolutnom iznosu u visini 10 % vrijednosti samog ugovora (bez PDV-a).**  Umjesto traženog jamstva ponuditelj može uplatiti **novčani polog** u traženom iznosu na poslovni račun Naručitelja IBAN: HR1210010051863000160, PRIMATELJ: DRŽAVNI PRORAČUN RH; MODEL: HR 64, POZIV NA BROJ PRIMATELJA: 9725-51441-OIB (*PONUDITELJA*); OPIS PLAĆANJA: POLOG, (*BROJ UGOVORA*) - JAMSTVO ZA OTKLANJANJE NEDOSTATAKA U JAMSTVENOM ROKU.  Obveza dostavljanja navedenog jamstva predstavlja bitan sastojak ugovora.  Ukoliko Odabrani ponuditelj u ugovorenom roku ne dostavi Naručitelju jamstvo za otklanjanje nedostataka u jamstvenom roku, Naručitelj može aktivirati Jamstvo za uredno ispunjenje ugovora. |

**7.5. Datum, vrijeme i mjesto (javnog) otvaranja ponuda**

Rok za dostavu ponuda je **09.11.2022. godine do 12:00 sati.**

Javno otvaranje ponuda održat će **se 09.11.2022. godine u** **12:00 sati**, u prostorijama **sjedišta** **Naručitelja: Ministarstvo pravosuđa i uprave, Zagreb, Ulica grada Vukovara 49,** **soba 635/VI. kat.**

**Ponuda se smatra pravodobnom ako elektronička ponuda i svi dijelovi ponude koji se dostavljaju u papirnatom obliku i/ili fizičkom obliku (npr. jamstvo za ozbiljnost ponude) pristignu na adresu Naručitelja do roka za otvaranje ponuda.**

**7.6. Rok za donošenje odluke o** **odabiru/poništenju**

Rok za donošenje odluke o odabiru postupka nabave iznosi **45 dana** od isteka roka za dostavu ponuda.

Rok za donošenje odluke o poništenju postupka nabave iznosi **45 dana** od nastanka razloga za poništenje postupka.

Naručitelj je odredio dulji rok za donošenje odgovarajuće odluke od minimuma od 15 dana određenog Pravilnikom, a uzimajući u obzir složenost i prirodu predmeta nabave te činjenicu da će možebitno biti zaprimljeno više ponuda. Sve ovo analizu ponuda čini opsežnijom i složenijom, stoga Naručitelj želi ostaviti dovoljno vremena za detaljnu analizu i ocjenu ponuda. Navedeni rok je maksimalni rok te će Naručitelj, ako bude moguće, odgovarajuću odluku donijeti i u kraćem roku.

**7.7. Rok, način i uvjeti plaćanja**

Sukladno Prijedlogu Ugovora koji je sastavni dio ovog Poziva – **III. dio**.

**7.8. Uvjeti i zahtjevi koji moraju biti ispunjeni sukladno posebnim propisima ili stručnim pravilima**

**7.8.1. Uvjeti za obavljanje djelatnosti građenja u Republici Hrvatskoj**

Svi gospodarski subjekti koji će sudjelovati u izvršenju ugovora, obvezni su zadovoljavati uvjete iz područja djelatnosti koju će obavljati, u skladu s važećim zakonima Republike Hrvatske koji se odnose na tu djelatnost. Tražene zahtjeve moraju ispuniti svi gospodarski subjekti koji će izvoditi radove na građevini koja je predmet ove nabave (ponuditelj, u slučaju zajednice gospodarskih subjekata pojedinačno svi članovi zajednice, podugovaratelj ili drugi gospodarski subjekt na čiju se sposobnost gospodarski subjekt oslanja).

Svaki gospodarski subjekt koji izvodi radove mora posjedovati sva potrebna ovlaštenja sukladno odredbama Zakona o poslovima i djelatnostima prostornog uređenja i gradnje (''Narodne novine'' br. 78/15, 118/18 i 110/19).

Sve informacije o uvjetima za obavljanje djelatnosti građenja u Republici Hrvatskoj dostupne su na Jedinstvenoj kontaktnoj točki <http://psc.hr/>.

Propisi iz područja gradnje nalaze se na poveznici Ministarstva prostornoga uređenja, graditeljstva i državne imovine: <https://mpgi.gov.hr/pristup-informacijama-16/zakoni-i-ostali-propisi/podrucje-gradnje-3228/3228>.

Propisi iz područja energetske učinkovitosti nalaze se na poveznici Ministarstva prostornoga uređenja, graditeljstva i državne imovine: <https://mpgi.gov.hr/pristup-informacijama-16/zakoni-i-ostali-propisi/podrucje-energetske-ucinkovitosti/3569>.

**OBAVLJANJE DJELATNOSTI GRAĐENJA U REPUBLICI HRVATSKOJ**

Temeljem članka 29. Zakona o poslovima i djelatnostima u prostornom uređenju i gradnji, graditi i/ili izvoditi radove na građevini može pravna osoba ili fizička osoba obrtnik, **registrirana za obavljanje djelatnosti građenja**, odnosno za izvođenje pojedinih radova koja ispunjava uvjete propisane Zakonom o poslovima i djelatnostima prostornog uređenja i gradnje (Narodne novine, broj: 78/15, 118/18 i 110/19) te posebnim propisima kojima se uređuje gradnja.

Izvoditelj radova je dužan osigurati da **pojedini rad obavlja osoba koja ima odgovarajuće stručne kvalifikacije**.

Izvođač (odnosno ugovaratelj) je najkasnije u trenutku potpisivanja ugovora o nabavi i za cijelo vrijeme izvođenja radova u obvezi biti registriran za obavljanje djelatnosti građenja, odnosno za izvođenje pojedinih radova.

Dokumenti kojima Izvođač dokazuje da ispunjava zahtjeve koji moraju biti ispunjeni sukladno posebnim propisima:

**1. PRAVNA ILI FIZIČKA OSOBA OBRTNIK S NASTANOM U REPUBLICI HRVATSKOJ**

Ako je izvođač (svi gospodarski subjekti koji sudjeluju u izvršenju ugovora) pravna osoba ili fizička osoba obrtnik koji ima poslovni nastan u Republici Hrvatskoj odnosno osoba koja je državljanin Republike Hrvatske, sukladno članku 29. Zakona o poslovima i djelatnostima prostornog uređenja i gradnje, dostavlja dokaz o:

* upisu u sudski, obrtni, strukovni ili drugi odgovarajući registar Republike Hrvatske

**2. STRANE PRAVNE OSOBE SA SJEDIŠTEM U DRUGOJ DRŽAVI**

Ako je izvođač (svi gospodarski subjekti koji sudjeluju u izvršenju ugovora) strana pravna osoba ili strana fizička osoba obrtnik sa sjedištem u drugoj državi koja obavlja djelatnost građenja na *privremenoj i povremenoj osnovi*, pod pretpostavkom uzajamnosti, sukladno članku 69., stavku 1. Zakona o poslovima i djelatnostima prostornog uređenja i gradnje dostavlja:

* presliku potvrde Ministarstva nadležnog za poslove graditeljstva i prostornog uređenja Republike Hrvatske da gospodarski subjekt može na privremenoj i povremenoj osnovi obavljati djelatnost građenja na području Republike Hrvatske

Ako je izvođač (svi gospodarski subjekti koji sudjeluju u izvršenju ugovora) strana pravna osoba ili strana fizička osoba obrtnik sa sjedištem u drugoj državi koja *trajno* obavlja djelatnost građenja, pod pretpostavkom uzajamnosti, sukladno članku 70., stavku 1. Zakona o poslovima i djelatnostima prostornog uređenja i gradnje dostavlja dokaz o:

* upisu u sudski, obrtni, strukovni ili drugi odgovarajući registar Republike Hrvatske

**Naručitelj će nakon izvršnosti odluke o odabiru, a prije potpisa ugovora, zatražiti od odabranog ponuditelja da u roku koji ne može biti kraći od 5 (pet) dana dostavi dokumente (potvrde, rješenja, suglasnosti ili drugi važeći dokument izdan od strane nadležnog tijela), kojima se dokazuje ispunjavanje zakonskih uvjeta.**

Ako traženi dokumenti nisu dostavljeni u zadanom roku ili nisu valjani, Naručitelj će smatrati da je ponuditelj odustao od svoje ponude te će postupiti sukladno odredbama članka 7. stavka 28. Pravilnika.

Ako Izvođač uvjete propisane posebnim zakonima iz ove točke ne ispunjava tijekom izvršenja ugovora koji su predmet nabave Naručitelj će raskinuti ugovor o nabavi i naplatiti jamstvo za uredno ispunjenje ugovora.

**7.8.2. Obveza izvođača radova sukladno članku 55. Zakona o gradnji (Narodne novine, broj: 153/13, 20/17, 39/19, 125/19)**

Izvođač imenuje inženjera gradilišta, odnosno voditelja radova u svojstvu osobe koja vodi građenje, odnosno pojedine radove. Inženjer gradilišta, odnosno voditelj radova odgovoran je Izvođaču za provedbu obveza iz članka 54. Zakona o gradnji.

Ako u građenju sudjeluju dva ili više Izvođača, Naručitelj određuje glavnog Izvođača koji je odgovoran za međusobno usklađivanje radova i koji imenuje glavnog inženjera gradilišta.

Glavni inženjer gradilišta odgovoran je glavnom Izvođaču za cjelovitost i međusobnu usklađenost radova, za međusobnu usklađenost provedbe obveza iz članka 54. Zakona te ujedno koordinira primjenu propisa kojima se uređuje sigurnost i zdravlje radnika tijekom izvođenja radova.

Glavni inženjer gradilišta može biti istodobno i inženjer gradilišta jednog od Izvođača, odnosno voditelj radova za određenu vrstu radova.

Za glavnog inženjera gradilišta, odnosno voditelja radova (stručnjake navedene pod točkom **4.3.2.a)-d)** može se imenovati osoba koja za to ispunjava uvjete propisane zakonom kojim se uređuju poslovi i djelatnosti prostornog uređenja i gradnje.

- završen preddiplomski sveučilišni studij i stečen akademski naziv sveučilišni prvostupnik (baccalaureus) inženjer ogovarajuće struke ili stručni studij i stečen stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekao najmanje 180 ECTS bodova, odnosno koji je na drugi način propisan posebnim propisom stekao odgovarajući stupanj obrazovanja odgovarajuće struke i ima položen stručni ispit

ili

- dokaz da je upisan u odgovarajući imenik Komore, u skladu sa zakonom kojim se uređuje udruživanje u Komoru.

**1. DRŽAVLJANI REPUBLIKE HRVATSKE**

Temeljem članka 30. Zakona o poslovima i djelatnostima prostornog uređenja i gradnje Izvođač mora u obavljanju djelatnosti građenja imati zaposlenog inženjera gradilišta i/ili voditelja radova. Pod pojmom zaposlene osobe misli se na osobu u radnom odnosu koji može biti zasnovan na određeno ili neodređeno vrijeme.

Sukladno gore navedenom Izvođač za **sve imenovane stručnjake** dostavlja:

* dokaz o stečenom odgovarajućem stupanju obrazovanja odgovarajuće struke i dokaz da ima položen stručni ispit odgovarajuće stručne spreme ili
* dokaz o upisu u odgovarajući imenik Komore za tražene osobe

te

* elektronički zapis ili jednakovrijedan dokument o radnopravnom statusu (stručnjak mora biti zaposlenik odabranog ponuditelja/podugovaratelja)

**Naručitelj će nakon izvršnosti odluke o odabiru, a prije potpisa ugovora, zatražiti od odabranog ponuditelja da u roku koji ne može biti kraći od 5 (pet) dana dostavi dokumente kojima se dokazuje ispunjavanje zakonskih uvjeta.**

**2. FIZIČKE OSOBE KOJE U STRANOJ DRŽAVI IMAJU PRAVO OBAVLJATI POSLOVE INŽENJERA GRADILIŠTA/VODITELJA RADOVA**

Sukladno članku 59. stavak 2. Zakona o poslovima i djelatnostima prostornog uređenja i gradnje, ukoliko Izvođač ima zaposlenog inženjera gradilišta ili voditelje radova koji su strane fizičke osobe i koje u stranoj državi imaju pravo obavljati poslove vođenja građenja, imaju pravo u Republici Hrvatskoj pod pretpostavkom uzajamnosti trajno obavljati te poslove u svojstvu ovlaštene osobe pod istim uvjetima kao i inženjer gradilišta i voditelj radova ako imaju stručne kvalifikacije potrebne za obavljanje tih poslova u skladu s posebnim zakonom kojim se uređuje priznavanje inozemnih stručnih kvalifikacija i drugim posebnim propisima.

Sukladno članak 59. stavak 3. Zakona o poslovima i djelatnostima prostornog uređenja i gradnje pretpostavka uzajamnosti ne primjenjuje se na državljana države ugovornice Europskog gospodarskog prostora (dalje u tekstu: EGP-a) i države članice Svjetske trgovinske organizacije.

**Naručitelj će nakon izvršnosti odluke o odabiru, a prije potpisa ugovora, zatražiti od odabranog ponuditelja da u roku koji ne može biti kraći od 5 (pet) dana dostavi dokumente (potvrde, rješenja, suglasnosti ili drugi važeći dokument izdan od strane nadležnog tijela), kojima se dokazuje ispunjavanje zakonskih uvjeta.**

Ako traženi dokumenti nisu dostavljeni u zadanom roku ili nisu valjani, Naručitelj će smatrati da je ponuditelj odustao od svoje ponude te će postupiti sukladno odredbama članka 7. stavka 28. Pravilnika.

Ako Izvođač uvjete propisane posebnim zakonima iz ove točke ne ispunjava tijekom izvršenja ugovora koji su predmet nabave Naručitelj će raskinuti ugovor o nabavi i naplatiti jamstvo za uredno ispunjenje ugovora.

**7.8.3. Zahtjevi za stručnjaka – poslovi zaštite i očuvanja kulturnih dobara**

Izvođač radova dužan je tijekom izvršenja Ugovora osigurati **Stručnjaka za konzervatorsko-restauratorske radove koji će biti nadležan** za izvođenje neophodnih konzervatorsko-restauratorskih radova (sukladno zahtjevu iz Suglasnosti Gradskog zavoda za zaštitu spomenika kulture i prirode; KLASA: 612-03/22-028/68, URBROJ: 251-14-03/11-22-04).

Za Stručnjaka za konzervatorsko-restauratorske radove ponuditelj dostavlja dokaze da je stručnjak ishodio sva potrebna rješenja/dopuštenja za obavljanje poslova na zaštiti i očuvanju kulturnih dobara, sukladno zakonima Republike Hrvatske:

Za navedenog stručnjaka (neovisno je li iz Republike Hrvatske ili je strana osoba) dostavlja:

* Važeće odgovarajuće dopuštenje ministarstva nadležnog za kulturu za obavljanje poslova na zaštiti i očuvanju kulturnih dobara sukladno Pravilniku o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/18)

Za fizičke osobe koje imaju stručno zvanje za obavljanje restauratorsko-konzervatorskih poslova određene uže specijalnosti stečeno prema članku 101. Zakona o zaštiti i očuvanju kulturnih dobara dostavlja:

* Preslika potvrde Ministarstva nadležnog za poslove kulture o položenom stručnom ispitu za stručno zvanje

**Naručitelj će nakon izvršnosti odluke o odabiru, a prije potpisa ugovora, zatražiti od odabranog ponuditelja da u roku koji ne može biti kraći od 5 (pet) dana, ukoliko nije ranije dokazao, dostavi dokumente (potvrde, rješenja, suglasnosti ili drugi važeći dokument izdan od strane nadležnog tijela), kojima se dokazuje ispunjavanje zakonskih uvjeta.**

Ako traženi dokumenti nisu dostavljeni u zadanom roku ili nisu valjani, Naručitelj će smatrati da je ponuditelj odustao od svoje ponude te će postupiti sukladno odredbama članka 7. stavka 28. Pravilnika.

Ako Izvođač uvjete propisane posebnim zakonima iz ove točke ne ispunjava tijekom izvršenja ugovora koji su predmet nabave Naručitelj će raskinuti ugovor o nabavi i naplatiti jamstvo za uredno ispunjenje ugovora.

**7.9. Način i rokovi izjavljivanja žalbe**

Za rješavanje o žalbama nadležna je Državna komisija za kontrolu postupaka javne nabave.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji, na adresi Koturaška cesta 43/IV, 10000 Zagreb, u pisanom obliku. Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH.

U ovom postupku nabave žalba se izjavljuje u roku **osam (8) dana** od dana objave Odluke o odabiru ili poništenju u odnosu na Poziv, postupak pregleda, ocjene i odabira ponuda ili razloge poništenja sve sukladno Pravilniku.

**Popis obrazaca**

*Obrazac 1*. – POPIS RADOVA

*Obrazac 2*. – POPIS STRUČNJAKA

*Obrazac 3.a)-d)* – ŽIVOTOPIS

*Obrazac 1.*

POPIS RADOVA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta)

|  |  |  |  |
| --- | --- | --- | --- |
| NAZIV DRUGE UGOVORNE STRANE | OPIS RADOVA | VRIJEDNOST RADOVA bez PDV-a | DATUM IZVEDENIH RADOVA |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime te potpis ovlaštene osobe)

Datum: \_\_\_\_\_\_\_\_\_\_\_\_

NAPOMENA:

*- Popis se odnosi na navedeno razdoblje, što ga vremenski određuje*

*-* ***Popis radova sadržava ili mu se prilažu potvrde druge ugovorne strane o urednom izvođenju i ishodu najvažnijih radova***

*- Potpis ne mora biti ovjeren od strane javnog bilježnika*

*- Obrazac služi kao predložak te ponuditelji mogu koristiti i vlastiti obrazac ukoliko on sadržajno odgovara*

*Obrazac 2.*

POPIS STRUČNJAKA

|  |  |  |
| --- | --- | --- |
| **RB** | **Pozicija na koju se imenuje** | **Ime i prezime** |
| **1.** | **Inženjer gradilišta**  **(iz točke 4.3.1.a))** | \_\_\_\_\_\_\_\_\_\_\_\_\_\_\_ |
| **2.** | **Voditelj građevinsko-obrtničkih radova**  **(iz točke 4.3.2.b))** | \_\_\_\_\_\_\_\_\_\_\_\_\_\_\_ |
| **3.** | **Voditelj elektrotehničkih radova (iz točke 4.3.2.c))** | \_\_\_\_\_\_\_\_\_\_\_\_\_\_\_ |
| **4.** | **Voditelj strojarskih radova**  **(iz točke 4.3.2.d))** | \_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime te potpis ovlaštene osobe)

Datum: \_\_\_\_\_\_\_\_\_\_\_\_

NAPOMENA:

*- Obrazac služi kao predložak te ponuditelji mogu koristiti i vlastiti obrazac ukoliko on sadržajno odgovara*

*Obrazac 3.a)*

ŽIVOTOPIS

|  |  |
| --- | --- |
| Ime i prezime |  |
| Pozicija na koju se stručnjak nominira | Inženjer gradilišta (iz točke 4.3.2.a)) |

**Relevantni podaci o specifičnom iskustvu**

|  |  |
| --- | --- |
| Naziv izvršenog ugovora o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, sa statusom kulturnog dobra (pojedinačno zaštićenog ili unutar zone zaštite) BRP 2500 m2 ili veće, a u kojem je stručnjak imao ulogu inženjera ili glavnog inženjera gradilišta |  |
| Broj Z pod kojim se zgrada vodi kao kulturno dobro |  |
| Naziv tvrtke naručitelja/druge ugovorne strane i kontakt |  |
| Razdoblje početka i završetka ugovora |  |

Izjava:

Pod kaznenom i materijalnom odgovornošću izjavljujem da su sve navedene informacije u ovom životopisu istinite i točne.

Potpis stručnjaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPOMENA:

*- Obrazac služi predložak te ponuditelji mogu koristiti i vlastiti obrazac ukoliko on sadržajno odgovara*

*- Stručnjak dokazuje iskustvo* ***s jednim izvršenim ugovorom*** *koji mora u potpunosti zadovoljiti sve navedene uvjete*

*Obrazac 3.b)*

ŽIVOTOPIS

|  |  |
| --- | --- |
| Ime i prezime |  |
| Pozicija na koju se stručnjak nominira | Voditelj građevinsko-obrtničkih radova (iz točke 4.3.2.b)) |

**Relevantni podaci o specifičnom iskustvu**

|  |  |
| --- | --- |
| Naziv izvršenog ugovora o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, BRP 2500 m2 ili veće, a u kojem je stručnjak imao ulogu voditelja građevinsko-obrtničkih radova |  |
| Naziv tvrtke naručitelja/druge ugovorne strane i kontakt |  |
| Razdoblje početka i završetka ugovora |  |

Izjava:

Pod kaznenom i materijalnom odgovornošću izjavljujem da su sve navedene informacije u ovom životopisu istinite i točne.

Potpis stručnjaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPOMENA:

*- Obrazac služi kao predložak te ponuditelji mogu koristiti i vlastiti obrazac ukoliko on sadržajno odgovara*

*- Stručnjak dokazuje iskustvo* ***s jednim izvršenim ugovorom*** *koji mora u potpunosti zadovoljiti sve navedene uvjete*

*Obrazac 3.c)*

ŽIVOTOPIS

|  |  |
| --- | --- |
| Ime i prezime |  |
| Pozicija na koju se stručnjak nominira | Voditelj elektrotehničkih radova (iz točke 4.3.2.c)) |

**Relevantni podaci o specifičnom iskustvu**

|  |  |
| --- | --- |
| Naziv izvršenog ugovora o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, BRP 2500 m2 ili veće, a u kojem je stručnjak imao ulogu voditelja elektrotehničkih radova |  |
| Naziv tvrtke naručitelja/druge ugovorne strane i kontakt |  |
| Razdoblje početka i završetka ugovora |  |

Izjava:

Pod kaznenom i materijalnom odgovornošću izjavljujem da su sve navedene informacije u ovom životopisu istinite i točne.

Potpis stručnjaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPOMENA:

*- Obrazac služi kao predložak te ponuditelji mogu koristiti i vlastiti obrazac ukoliko on sadržajno odgovara*

*- Stručnjak dokazuje iskustvo* ***s jednim izvršenim ugovorom*** *koji mora u potpunosti zadovoljiti sve navedene uvjete*

*Obrazac 3.d)*

ŽIVOTOPIS

|  |  |
| --- | --- |
| Ime i prezime |  |
| Pozicija na koju se stručnjak nominira | Voditelj strojarskih radova (iz točke 4.3.2.d)) |

**Relevantni podaci o specifičnom iskustvu**

|  |  |
| --- | --- |
| Naziv izvršenog ugovora o izvođenju radova izgradnje i/ili rekonstrukcije zgrade javne i/ili društvene i/ili poslovne i/ili stambene namjene, BRP 2500 m2 ili veće, a u kojem je stručnjak imao ulogu voditelja strojarskih radova |  |
| Naziv tvrtke naručitelja/druge ugovorne strane i kontakt |  |
| Razdoblje početka i završetka ugovora |  |

Izjava:

Pod kaznenom i materijalnom odgovornošću izjavljujem da su sve navedene informacije u ovom životopisu istinite i točne.

Potpis stručnjaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPOMENA:

*- Obrazac služi kao predložak te ponuditelji mogu koristiti i vlastiti obrazac ukoliko on sadržajno odgovara*

*- Stručnjak dokazuje iskustvo* ***s jednim izvršenim ugovorom*** *koji mora u potpunosti zadovoljiti sve navedene uvjete*